PLAN FOR CULTURE

Kreativna Ura: Dizajn s prirodom
2026-05-06 17:30 - 19:30 (Europe/Zagreb) | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Kreativna Ura: Dizajn s prirodom
Ciklus Prostorne prakse nastavljamo s temom dizajna s prirodom, istražujući odnose između krajobraza, arhitekture i urbanog razvoja u suvremenim ekološkim i društvenim kontekstima.
Gošća programa je Federica Zatta — talijanska arhitektica, krajobrazna dizajnerica i istraživačica sa sjedištem u Amsterdamu. Njezin rad nalazi se na sjecištu krajobrazne arhitekture, urbanog dizajna i arhitekture, a predaje na više dizajnerskih akademija u Nizozemskoj, trenutačno na Academie van Bouwkunst u Groningenu.
Suautorica je pobjedničkog rada na natječaju Europan 17 (Breda, NL) te dobitnica potpore Creative Industries Fund NL. Zajedno s Izabelom Słodkom suosnovala je multidisciplinarnu praksu Słodka x Zatta, koja je ušla u uži izbor za nizozemski Prix de Rome Architecture 2026.
Kroz povezivanje umjetnosti, arhitekture, tehnologije i znanosti, Urania ciklusom Prostorne prakse aktivno doprinosi razvoju suvremene kulture i umjetničkog stvaralaštva, potiče inovativne pristupe i jača zajednicu kroz dijalog i suradnju.
Program Prostorne Prakse nastao je u suradnji s Janom Čulek iz Studio Fabula, a realiziran je uz financijsku podršku Zaklade “Kultura nova”.
Photo: Job Claushuis

BESPLATNA KREATIVNA LIKOVNA RADIONICA
2026-05-06 17:00 - 19:00 | ZAGREB
Tragovi zemlje – geopoetska istraživanja
Akademski slikar Luka Kušević vodi vas kroz ciklus likovnih radionica Tragovi zemlje koje kroz umjetnost, opažanje i maštu istražuju odnos čovjeka i okoliša. Polazeći od djela umjetnika poput Pera Kirkebyja, Seana Scullyja i Williama Turnera, umjetnik vas uvodi u svijet geopoetskih istraživanja u kojima ćete razviti osjećaj za prostor, prirodu i međusobnu povezanost svijeta oko nas izražavajući se kroz vlastiti likovni rad.
Stvarajte nove uspomene umjetničkim istraživanjem prirode!

Hrvatski školski muzej, u povodu obilježavanja 125. obljetnice, daruje javnosti kreativne likovne radionice koje će se održavati do lipnja 2026. godine.

Radionice se održavaju u Muzeju suvremene umjetnosti (3. Kat), Avenija Dubrovnik 17, Zagreb. Broj mjesta ograničen. Obavezne prijave na: mobitel 095 209 9163 ili na e-mail: edu@hsmuzej.hr

GSK Kerempuh: CLUEDO – društvena igra na sceni
2026-05-05 20:00 - 21:50, 2026-05-03 20:00 - 21:50, 2026-04-23 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Sandy Rustin
Prijevod, režija i adaptacija: Nina Kleflin
Ova je krimi komedija nastala kao adaptacija filma “Clue” iz 1985., a sve zajedno inspirirano je poznatom detektivskom društvenom igrom Clue, kod nas nazvana Cluedo, oživljenom na sceni. Tekst i nosi naslov “Clue: Na sceni!”
Šestero gostiju pozvano je na večernju zabavu koju organizira anonimni domaćin. Svatko od njih dobije fiktivno svoje ime specijalno za tu priliku — Colonel Mustard, Mrs. White, Mr. Green, Mrs. Peacock, Professor Plum, and Miss Scarlet. Kroz protok vremena, otkriva se kako svi imaju nešto zajedničko, svi su žrtve istog ucjenjivača, onog istog koji je druženje i organizirao. Svakome je dodijeljeno oružje i mogućnost izbora: dvostruko platiti ucjenjivaču ili ubiti nedužnog batlera. Slijedi totalna ludnica, komedija dijaloga i slapstika u noći punoj zagonetki i smijeha, a sve do otkrivanja ubojice.
Komedija, baš kao i društvena igra, ima nekoliko krajeva. Bila je riječ o čak 200 kombinacija koje se međusobno razlikuju te ih bira publika putem karata. Sve se odvija na šahovskom polju i sama je priča namijenjena mlađoj publici, kao i onoj koja je voljela naš “Raspad sistema”.

Dramaturginja: Dora Delbianco
Scenograf: Stefano Katunar
Kostimografkinja: Sara Lovrić Caparin
Koreograf: Damir Klemenić
Autor glazbe: Tomislav Babić
Oblikovateljica svjetla: Vesna Kolarec
Inspicijentica: Lorena Matešić

Igraju:
Wadsworth – Domagoj Ivanković
Yvette – Ornela Vištica
Gospođica Scarlet (Rujnić) – Tanja Smoje
Gospođa Peacock (Paunica), – Ana Maras Harmander
Gospođa White (Bjelinski), – Mia Begović
Pukovnik Mustard (Senf) – Filip Detelić
Profesor Plum (Šljivac) – Marko Makovičić
Gospodin Green (Zelenski) – Matija Šakoronja
Gospodin Body (Trupina) – Dražen Čuček
Kuharica / Poštarica – Anica Kontić
Policajac – Jakov Zovko

Popusti na grupne posjete (10 i više osoba)
Prodaja na tel. 01/4833 645, 01/4833 646

DPUH @ Kliofest 2026.
2026-05-05 15:00 - 16:00 | Nacionalna i sveučilišna knjižnica u Zagrebu, Ulica Hrvatske bratske zajednice 4, Zagreb, 10000, Croatia (Local Name: Hrvatska)
Hrvatski povjesničari umjetnosti
Predstavljanje Zbornika Olga Maruševski i pregled projekta
Sudjeluju: Sanja Cvetnić, Dino Milinović, Irena Kraševac
Društvo povjesničara umjetnosti Hrvatske predstavlja Zbornik posvećen istaknutoj povjesničarki umjetnosti Olgi Maruševski, objavljen u sklopu dugogodišnjeg projekta Hrvatski povjesničari umjetnosti. Projekt je DPUH pokrenuo 2013. godine s ciljem valorizacije rada i autorskih doprinosa povjesničara umjetnosti koji su obilježili razvoj povijesti umjetnosti u Hrvatskoj.
Uz predstavljanje najnovijeg zbornika, govorit će se o samom projektu, njegovim dosadašnjim rezultatima i važnosti za struku. U okviru projekta do sada su objavljeni zbornici radova sa znanstvenih skupova posvećenih Arturu Schneideru, Gjuri Szabi, Radovanu Ivančeviću, Lelji Dobronić, Olgi Maruševski i Ljubi Karamanu, čime se sustavno gradi korpus znanja o ključnim akterima nacionalne povijesti umjetnosti.
Predstavljanje se održava u godini u kojoj Društvo povjesničara umjetnosti Hrvatske obilježava 70. obljetnicu svojega djelovanja.

Radionica Lutkica na dar: Čuvajmo korijene igre
2026-05-05 10:00 - 11:00 | ZAGREB
31. EMA – Edukativna muzejska akcija

Znaš li gdje su nastajale igračke s kojima su se igrali tvoji baka i djed? Jesu li i oni imali omiljenu lutku, drveni vlakić ili plišanog medvjedića?

U mjesecu muzeja u Hrvatskom školskom muzeju istražujemo priče o hrvatskim tvornicama igračaka 20. stoljeća i otkrivamo kako su nastajale igračke koje su razveseljavale djecu nekada – baš kao što tebe danas vesele tvoje omiljene igračke.

Kao što stablo ima korijen koji ga čvrsto drži u zemlji, tako i mi imamo svoje korijene – u obitelji, uspomenama, školi i igri.
Na radionici Lutkica na dar: Čuvajmo korijene igre upoznat ćemo igračke iz prošlosti, razgovarati o igri nekad i danas te izraditi vlastitu lutkicu na dar koja povezuje prošlost i sadašnjost.
Vrijeme održavanja: 5. svibnja 2026. u 10:00 sati Trajanje: 45 minuta Mjesto održavanja: galerija Hrvatskog školskog muzeja „Školica za 5“, Hebrangova 5, Zagreb Namijenjeno: djeci i mladima Napomena: broj sudionika je ograničen. Prijave: edu@hsmuzej.hr

GSK Kerempuh: MAMA SE OPILA KO MAJKA
2026-05-02 20:00 - 21:10, 2026-04-30 20:00 - 21:10, 2026-04-17 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Ivor Martinić
Redateljica: Marina Pejnović
“Mama se opila ko majka” je drama o jednoj običnoj zagrebačkoj obitelji iz nebodera u Trnskom i događajima koji su je zatekli jednog, sasvim običnog, 9. ožujka 2025. godine. Tog dana bilo je samo malo toplije nego što su 9. ožujci inače znali biti kroz povijest, i činilo se da ništa neće taj datum učiniti iole vrijednim sjećanja.
No, jedna žena odlučila je začiniti svoju svakodnevicu. Marina, majka troje djece, upravo je tog dana prvi put u životu odlučila napiti se — “ko majka”. Kako će ta odluka utjecati na njezinu obitelj, djecu, susjede i ostatak rodbine? A kako će utjecati na nju samu? Što će se dogoditi kada konačno spozna onu staru istinu: “Pijan govori ono što trijezan misli.”
To je drama o govorenju istine – o životu bez filtera, bez kontrole. O načinu na koji živimo, na koji trpimo sebe i one oko nas i o tome kako bismo možda mogli živjeti.
Igraju:
Marina – Tanja Smoje
Zoran – Hrvoje Kečkeš
Tea – Anica Kontić
Tom – Jakov Zovko
Susjeda Klara – Mia Anočić – Valentić
Susjed Miro – Vedran Mlikota
Vesna – Branka Trlin

Popusti na grupne posjete (10 i više osoba)
Prodaja na tel. 01/4833 645, 01/4833 646

Izložba Nicanje iz tame Margerite Rakić
2026-05-01 19:00 - 2026-05-16 21:00 | HDLUDU, Šetalište kralja Zvonimira 32, Dubrovnik
Izložba Nicanje iz tame Margerite Rakić uspostavlja vizualno i misaono polje u kojem se pitanje početka promatra kao trajno stanje napetosti između neodređenog i oblikovanog. Projekt se nadovezuje na autoričin diplomski rad iz 2022. godine, u kojem se bavila odnosom kaosa i kreacije kao likovnim problemom. Polazeći od kozmogonijskih mitova koje je sustavno analizirao Eleazar Moiseevich Meletinskii, a u kojima se kaos pojavljuje kao mrak, ponor, voda ili bezoblična materija, autorica prevodi temeljne principe mitološkog narativa u likovni jezik.
Odabir mitološke teme može se pritom čitati i kao metafora nastanka umjetničke ideje. Kao što u mitovima svijet nastaje iz kaosa, tako i ovdje slika proizlazi iz početne neodređenosti – iz prostora u kojem se oblikuje osobni imaginarij. Fantastične predodžbe kojima obiluje mitski svijet autorici omogućuju slobodu interpretacije. Ta otvorenost omogućuje razvoj vlastitog vizualnog jezika i transformaciju motiva.
U tom smislu, kaos se promatra kao preduvjet poretka: zasićeno stanje puno potencijala i mogućnosti. Tamna površina crteža ne djeluje kao pasivna pozadina, već kao aktivni nositelj slike. Ona posjeduje vlastitu gustoću i unutarnju dinamiku iz koje se rađaju oblici.
Ključnu ulogu u artikulaciji ove ideje ima sam materijal. Osim što omogućuje precizno stupnjevanje tonova crne boje, ugljen je tvar koja već u sebi nosi ideju kaosa. Nastaje procesom izgaranja bez prisutnosti kisika, čime se organska materija pretvara u gotovo čisti ugljik. U tom smislu, on je već prošao put raspada i preobrazbe: od žive biljke do ostatka, koji se ponovno aktivira u činu stvaranja slike.
Njegova crnina nosi dvostruko značenje. Ona priziva dubinu, tlo i raspadanje, ali istodobno upućuje na plodnost i mogućnost novog početka. Kako ističe Yi-Fu Tuan u svom djelu Topofilija, crna boja u različitim kulturama nosi razna značenja, no upravo ta istodobna prisutnost života i smrti čini je posebno snažnim simboličkim poljem.
Iz takvog odnosa prema materijalu proizlazi i organizacija površine. Crteži velikih formata razvijaju se kao gusti, gotovo neprohodni prostori. Ono što bismo mogli imenovati kao horror vacui ne pojavljuje se kao dekorativni princip, nego kao nužnost: kaos je uvijek pun, uvijek prenapučeno polje potencijala. Površina je zasićena i obilježena stalnim odnosom između raspada i formiranja.
U tom kontekstu, motiv vegetacije dobiva posebno značenje. Grmovi, bršljan i suho lišće izranjaju iz tamne podloge i ostaju čvrsto vezani uz nju, kao nositelji značenja rasta, rađanja života i plodnosti. Njihova pojavnost istodobno upućuje na vitalnost i prolaznost, na proces koji se odvija između nastanka i nestajanja.
Autorica polazi od konkretnih prizora iz prirode koje prepoznaje intuitivno, vođena atmosferom i osobnim dojmom. Odabrani motivi potom se prevode u crtež kroz dugotrajan i promišljen proces, u kojem se ispituje njihov oblik, struktura i odnos prema prostoru slike.
U najnovijem radu dolazi do pomaka unutar samog ciklusa. Dok su raniji crteži temeljeni na izranjanju biljaka iz tamne pozadine, ovdje se odnos obrće: tamne forme stabljika nalaze se u prvom planu, dok se pozadina posvjetljuje. Ovaj obrat označava prijelaz unutar ciklusa koji otvara novi odnos između tame i svjetla, između ishodišta i onoga što iz njega nastaje.
Ovakav pomak dodatno naglašava temeljnu ideju ciklusa – da se odnos između početka i nastajanja stalno iznova preoblikuje. Upravo u toj promjenjivosti dolazi do izražaja uloga mitološkog imaginarija, koji omogućuje višestruka čitanja i stalno širenje značenja.
U tom suodnosu početka i procesa iščitava se potencijal ovih radova. Stvaranje se ovdje oblikuje kao otvoreno polje značenja koje nastaje u susretu slike i pogleda. Promatrač pritom ima aktivnu ulogu, oslanjajući se na vlastiti imaginarij i iskustvo. Svaki pogled otvara novo čitanje, a slika se uspostavlja kao prostor interpretacije, potičući promatrača da sliku promatra kao proces koji se i dalje odvija.
Dora Lučić

Margerita Rakić rođena je u Puli 1991. godine. Nakon završene Opće gimnazije Pula 2009. upisuje Akademiju primijenjenih umjetnosti Sveučilišta u Rijeci. Diplomski studij završava 2015. i stječe naziv magistra primijenjene umjetnosti. Bavi se pedagoškim radom, kao i provedbom radionica edukativnog karaktera za djecu. Diplomski studij Likovne pedagogije upisuje akademske godine 2019./2020. na Akademiji primijenjenih umjetnosti Sveučilišta u Rijeci. Titulu magistra likovne pedagogije stječe 2022. godine. Živi i radi u Puli.

GSK Kerempuh: ALAN FORD
2026-04-29 20:00 - 21:20, 2026-04-28 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava
Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

Vizualne umjetnosti i baština u medijima - Dan sjećanja na Ružicu Šimunović
2026-04-27 18:00 - 19:30 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Osmi susret u počast likovnoj kritičarki Ružici Šimunović (Rijeka, 23. studenoga 1960. – Washington D.C., 27. travnja 2018.) obilježava desetu obljetnicu knjige Ružice Šimunović „Tijelo u dijalogu: ženske performativne prakse u Hrvatskoj“ (Durieux, 2016.). Iz osvrta kustosice i povjesničarke umjetnosti Olge Majcen Linn (2016), riječ je o “vrlo sistematično izrađenoj komunikativnoj povijesti ženskog izvedbenog djelovanja, potkrijepljenoj sustavnim intervjuima s praktički svim umjetnicama koje se bave, u bilo kojoj fazi svog djelovanja, performansom od 70-ih godina prošlog stoljeća do danas. Knjiga Tijelo u dijalogu opredmećuje njihovih dvadeset glasova kroz koje saznajemo o motivaciji, fazama djelovanja, pojedinim performansima i sl. Kroz kunsthistoričarski dosljedno i pedantno vođene intervjue, koji su uz to vrlo uzbudljivi, stvara se nezamjenjiva arhiva podataka u prvom licu.”
Povodom obljetnice, susret ugošćuje okrugli stol na kojemu će se kustosice, istraživačice i kritičarke osvrnuti na publikaciju te ponuditi kritičke poglede na suvremeni prostor ženskih performativnih praksi. U razgovoru će sudjelovati Ivana Bago, Suzana Marjanić i Olga Majcen Linn, a moderirat će ga Luja Šimunović.
Ovom će prilikom nakladnička kuća Durieux ponuditi publikaciju po promotivnoj cijeni.
Događaj organiziraju: Sanja Cvetnić, Irena Kraševac i Luja Šimunović.

GSK Kerempuh: PUTUJUĆE KAZALIŠTE ŠOPALOVIĆ
2026-04-24 20:00 - 21:50, 2026-04-15 20:00 - 21:50, 2026-04-12 20:00 - 21:50, 2026-04-11 20:00 - 21:50, 2026-04-10 20:00 - 21:50, 2026-04-09 20:00 - 21:50 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Ljubomir Simović
Redatelj: Aleksandar Popovski
Autorica adaptacije i dramaturginja: Dora Delbianco
“Putujuće kazalište Šopalović”, klasična je poetska drama s elementima tragedije i iskričavog humora koji izbija kao simbol autentičnosti pojedinaca te kao nusprodukt apsurda svakodnevice u kojoj likove zatičemo. U fokusu su članovi glumačke trupe i putujućeg kazališta Šopalović, građani okupiranog grada koji nastavljaju igrati svoj repertoar na otvorenom, dok se rat oko njih razbuktava do krajnjih granica. Komad je to koji kroz obilje duhovitosti, ali uvijek uz kulisu tragike i duboke tuge koja protagoniste okružuje, postavlja pitanje o važnosti umjetnosti u vremenima kada ludilo preuzima glavnu riječ.
Koji je najbolji odgovor na mržnju? Ljubav, ona prema životu, ali i prema svojoj profesiji. A koji je najtočniji odgovor na destrukciju? Upravo kreiranje i umjetnost u cjelini. Umjetničko djelovanje kao najhumaniji trag ljudskog postojanja. Je li u tako teška vremena primjereno igranje predstava, jedno je od pitanja koje komad otvara te se u njemu progovara o važnosti igre i slavljenju svega onog dobrog što nam književnost i dramska umjetnost mogu donijeti. I na kraju krajeva, s jedne strane, kada bi kazališta čekala prestanak ratova za početak svojeg rada, ne bi nikada stigla na red, a s druge – ima li na svijetu jače sile od one stvaralačke koja bi besmislenoj agresiji, mogla uspješnije baciti rukavicu u lice.

Igraju:
Majcen, Sipo – Dražen Čuček
Milan – Ozren Opačić
Drobac – Tarik Filipović
Božo Babić – Damir Poljičak
Gina – Ines Bojanić
Semka – Ornela Vištica
Darko – Josip Brakus
Matija Šopalović – Borko Perić
Elizabeta Protić – Anita Matić Delić
Sofija Subotić – Josipa Anković
Filip Trnavac – Marko Makovičić
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: TRAŽI SE NOVI SUPRUG
2026-04-21 20:00 - 22:05 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht
Popusti na grupne posjete (10 i više osoba)
Prodaja na tel. 01/4833 645, 01/4833 646

Izložba "Umjetna inteligencija danas – prisutnost nevidljivog"
2026-04-21 18:00 - 21:00 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
Autori: Edita i Tomislav Goluban
Centar za kulturu Trešnjevka najavljuje izložbu „Umjetna inteligencija danas – prisutnost nevidljivog“ umjetnika Edite i Tomice Golubana, koja će se održati u galeriji Modulor od 21. do 30. travnja 2026. godine. Izložba se bavi jednim od ključnih pitanja suvremenog trenutka – odnosom umjetne inteligencije i ljudske kreativnosti. Svečano otvorenje izložbe bit će u utorak, 21. travnja u 18 sati u galeriji Modulor (Park Stara Trešnjevka 1).
Izložba otvara prostor za promišljanje odnosa između ljudske intuicije, tradicijskog stvaralaštva i suvremenih algoritamskih procesa, usmjeravajući pažnju na transformacije koje oblikuju suvremeno razumijevanje slike, geste i autorstva. U središtu interesa nije tehnologija kao alat, već način na koji ona mijenja sam proces stvaranja i percepcije umjetničkog djela.
„Živimo u vremenu prijelaza u kojem se granice između ljudske intuicije i algoritamske logike postupno otvaraju. Umjetna inteligencija više nije projekcija budućnosti, nego partner u procesu stvaranja. U tom susretu linija postaje zapis dijaloga između geste i koda, dok pogreška, slučaj i intuicija dobivaju novu vrijednost, a minimalizam otkriva koncentriranu prisutnost. Radovi tako ne prikazuju tehnologiju, nego bilježe proces nastajanja odnosa između čovjeka i stroja“, ističu autori.
Polazeći od tog odnosa, izložba istražuje kako se u suvremenoj umjetničkoj praksi brišu granice između analognih i digitalnih postupaka, između ručnog rada i algoritamske generacije. Poseban naglasak stavljen je na procesualnost – na trenutke nastajanja, pogreške i transformacije koji oblikuju konačni vizualni rezultat.
Radovi Edite i Tomice Golubana istovremeno uspostavljaju dijalog s tradicijskom kulturom, materijalnošću i taktilnošću slike, čime se suvremeni tehnološki postupci ne suprotstavljaju nasljeđu, već ga reinterpretiraju. U tom spoju figurativnog i apstraktnog, kontroliranog i slučajnog, otvara se prostor u kojem se umjetnički čin promatra kao kontinuirani proces pregovaranja.
Izložba tako propituje može li i u kojem obliku tradicijska kultura zadržati svoju ulogu u suvremenom društvu, kao i na koji način umjetna inteligencija sudjeluje u redefiniranju pojma kreativnosti. Umjesto konačnih odgovora, posjetiteljima nudi prostor susreta, napetosti i mogućnosti, u kojem se značenja ne zaključuju, nego grade kroz iskustvo.
Izložba je otvorena od 21. do 30. travnja 2026. godine, a može se razgledati radnim danom od 10:00 do 20:00 sati u galeriji Modulor. Ulaz je slobodan.

Kreativna Ura: ZvUQ – EARTH Day Gala
2026-04-20 20:00 - 21:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Kreativna Ura u Uraniji nastavlja suradnju s ansamblom ZvUQ (Zagreb Unlimited Quintet) – novim komornim sastavom koji promišlja glazbu kao prostor dijaloga između umjetnosti, društva i pojedinca.
Nakon koncerata Peace of Mind, Fantasy Tales i YOU and ONLY YOU, ansambl se novim programom iz ciklusa Important Dates by ZvUQ nastavlja baviti odnosom između akustičkog i etičkog prostora. Četvrti koncert u ciklusu nosi naziv EARTH Day Gala.
Ovim koncertom obilježavamo Svjetski dan Zemlje izvedbama skladatelja kojima je priroda bila neiscrpna inspiracija za njihovo stvaralaštvo. Okosnica programa je popularan puhački kvintet danskog skladatelja Carla Nielsena za kojeg je sklonost puhačkim instrumentima bila usko vezana ljubavlju prema prirodi.
Uskoro više…

GSK Kerempuh: SUBOTA, NEDJELJA I PONEDJELJAK
2026-04-19 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Eduardo de Filippo
Redatelj: Paolo Magelli
Nedjeljni ručak u domu obitelji Priore okuplja tri generacije koje žive pod istim krovom. Tu je djed, zatim roditelji, djeca, njihovi partneri, teta, nećak, susjedi i drugi nezvani ili pak zvani gosti – plejada likova čija nas šarolikost uvodi u bogat i često turbulentan svijet razgranatih obiteljskih i inih odnosa dok se prepliću niti njihovih sudbina i međusobnih veza. Glumački ansambl vješto razotkriva slojeve života svojih likova, otkrivajući nam njihove tajne, strahove, ambicije i snove. U tome mediteranski glasnom ali ipak intimnom okruženju otkrivaju se univerzalne istine koje nas sve povezuju kao što je prirodna želja za ljubavlju, razumijevanjem i pripadnošću.
Kao intrigantan okvir priči poslužio je sukob između starog i novog, interakcija tradicije i modernosti. Obitelj Priore čvrsto je ukorijenjena u svojim napolitanskim tradicijama, ali se suočava s vjetrovima promjena koji pušu kroz njihove živote. Sukob generacija jasno ilustrira napetosti između prihvaćanja uspostavljenih normi i neizbježnog traženja novih putova.
Prevoditeljica: Branka Rakić
Autorica adaptacije i dramaturginja: Željka Udovičić Pleština
Scenograf: Miljenko Sekulić
Kostimografkinja: Marita Ćopo
Autori glazbe: Ivanka Mazurkijević i Damir Martinović Mrle
Autor video projekcija: Ivan Marušić Klif
Oblikovatelj svjetla: Aleksandar Čavlek
Koreografkinja za ples mambo: Tamara Despot
Asistentica redatelja: Mirela Tihava
Pomoćnik redatelja: Max Foretić
Inspicijentica: Mirela Tihava

Igraju:
Rosa – Linda Begonja
Virginia – Mia Anočić – Valentić / Mirela Videk Hranjec
Pepino – Dražen Čuček
Rocco – Filip Detelić
Federico – Igor Jurinić
Antonio – Vilim Matula
Giulianella – Josipa Anković
Amelia – Anita Matić Delić
Atilio – Matija Šakoronja
Rafaele – Marko Makovičić
Luigi Ianiello – Hrvoje Kečkeš
Elena Ianiello – Branka Trlin
Krojač – Vedran Mlikota
Mikele – Damir Poljičak
Maria Carolina – Ana Maras Harmander
Roberto – Davor Kovač
Doktor – Karlo Mlinar
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: SVE ZBOG JEDNOG IMENA
2026-04-18 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.
Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec
Popusti na grupne posjete (10 i više osoba)
Prodaja na tel. 01/4833 645, 01/4833 646

Open House Slovenia 2026: All Measures of Architecture
2026-04-17 - 2026-04-19
The 17th Open House Slovenia Architecture Festival returns from 17 to 19 April 2026, opening the doors of more than 100 outstanding architectural projects across Slovenia and beyond. From contemporary homes and public buildings to cultural institutions, construction sites and urban walks, the festival offers visitors a unique opportunity to experience architecture from the inside through free expert-led guided tours.
This year’s theme, All Measures of Architecture, explores how architecture shapes our lives at different levels — from the intimacy of the home to public space, landscape and community. It asks: Where is architecture headed? Who does it speak to? For whom is it designed? Beyond physical dimensions, the festival highlights architecture as a measure of relationships, inclusivity, responsibility and dialogue.
Visitors will be able to explore a rich selection of projects across the country, including newly completed buildings, heritage sites, innovative timber architecture and some of the most significant construction sites currently underway in Slovenia. The programme also extends beyond Slovenia’s borders, with selected guided tours from Slovenian authors in Trieste, Italy.
A special feature of the festival is its emphasis on the direct experience of space: architecture is not only observed from the outside, but entered, felt and understood through movement, light, material and everyday use.
Admission is free, with mandatory registration opening on 8 April 2026 via www.odprtehiseslovenije.org/festival, where the full programme is also available.
Visitors can also vote for their favourite projects through the OHS Award 2026, starting on the first day of the festival.

GSK Kerempuh: OTAC, KĆI I DUH SVETI
2026-04-16 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mate Matišić
Redatelj: Janusz Kica
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Igraju:
SIJAMSKI BLIZANCI PLEŠU SAMBU ILI NEVINI UMIRU PRVI
Slavko – Vedran Mlikota
Slavica, njegova supruga – Branka Trlin
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

ŽENE BEZ ZUBA ILITI PLES MELANIJE TRUMP
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tkz. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula

Popusti na grupne posjete (10 i više osoba)
Prodaja na tel. 01/4833 645, 01/4833 646

Kreativna Ura: Glazbeno putovanje - Luciano Ponzano
2026-04-15 19:30 - 21:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Argentinski multiinstrumentalist Luciano Ponzano nakon niza koncerata u Švicarskoj gdje je nastupao s bendom The Hawks Triad, dolazi u Uraniju.
Njegov solo nastup uključuje autorske skladbe, uključujući glazbu s posljednjeg albuma Orillas (objavljenog 30. siječnja za AMP Music & Records), kao i reinterpretacije jazz skladbi.
Nastupajući na gitari, uz efekte i klavijature, spaja jazz s utjecajima iz zemalja poput Argentine, Francuske i Libanona—stvarajući bogato i raznoliko glazbeno putovanje.

Javna tribina: Priuštivo stanovanje
2026-04-09 17:30 - 19:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Javna tribina: Priuštivo stanovanje
U četvrtak, 9. travnja u 17:30 sati, u Uraniji – prostoru kreacije, razgovaramo o modelima priuštivog stanovanja koji se već primjenjuju u Europi.
U trenutku kada pitanje dostupnosti stanovanja postaje jedno od ključnih društvenih i urbanih pitanja, otvaramo temu odnosa između stana kao investicije i stana kao doma, kao i pitanje što danas zapravo znači priuštivo stanovanje.
Sudionici:

Prof.dr.sc. Saša Marenjak
Ivana Miličić, EBRD
Anica Petričević, Erste&Steiermärkische Bank d.d.

Razgovor moderira Prof.dr.sc. Saša Marenjak.
Kroz prezentacije i razgovor, sudionici će se osvrnuti na različita iskustva i pristupe realizaciji projekata priuštivog stanovanja, suradnju javnog i privatnog sektora, europska iskustva te ulogu institucija u oblikovanju održivih i dostupnih stambenih politika.

Suspenzije identiteta: MARGARETA LEKIĆ, TIHOMIR MATIJEVIĆ, JOSIPA STOJANOVIĆ i VLATKA ŠKORO
2026-04-03 10:00 - 2026-04-20 18:00 | HDLUDU, Šetalište kralja Zvonimira 32, Dubrovnik
Vođeni kiparskim instinktom kao načinom razumijevanja svijeta, Margareta Lekić, Tihomir Matijević, Vlatka Škoro i Josipa Stojanović stvaraju na granici opipljivog i nevidljivog. Polazeći od opažanja okoline, razvijaju radove u kojima volumen, napetost i struktura ostaju temeljni oslonci, a njihovi se pristupi šire kroz različite medije, pritom zadržavajući osjetljivost prema materiji i njezinim promjenama.
Jedina vjerna fizičkom objektu, Margareta Lekić u radu U istom prostoru (2025.) fokusira se na odnose unutar grupe. Pored same figure, autorica modelira i međuprostor. Njezin je pristup analitičan i sociološki: ona materijalizira nevidljivu napetost između izoliranog pojedinca i nijemog kolektiva. Praznina između keramičkih tijela postaje aktivni sudionik koji progovara o stanju u kojem dijelimo isti okvir, ali ne nužno i zajedničko iskustvo.
Tihomir Matijević kiparstvu oduzima težinu i prevodi ga u vrijeme, pokret i naraciju. Njegov rad obilježava multidisciplinarnost i suptilno opažanje drugosti kroz poetičan izraz. U videu Čovjek, kuća, pjesma (2022.) skulptura uspostavlja odnos s okolinom, uranjajući u ritam promjene i trajanja. U radu Spomenik Snješku Bijeliću (2021.) fokus se pomiče prema prolaznosti — dok se vanjski svijet odvija u svom kontinuitetu, čin oblikovanja ostaje zamrznut. Kroz takve pomake autor razvija suptilan odnos prema vremenu, obilježen blagim konceptualnim odmakom.
Vlatka Škoro kiparstvo prevodi u medij monumentalnog crteža, koristeći olovku kao alat za modeliranje otpora i mase. Rad Težina (2026.) nastaje iz dugotrajnog procesa zasićenja papira grafitom, sve do postizanja metalnog sjaja koji crtežu daje fizičku gustoću skulpture. Njezin je pristup procesualan i gotovo meditativan: kroz slojeve grafita ona bilježi snagu i krhkost ljudske figure, koja u bjelini papira postaje vizualni esej o izdržljivosti i egzistenciji.
Josipa Stojanović koristi digitalni print kako bi uspostavila paralelu između biokemije živčanog sustava i temeljnih kiparskih sirovina. Povezujući elemente poput kalcija i kalija s gipsom, drvom ili kamenom, ona nastoji pomiriti ove, naizgled apstraktne svjetove. Njezin se rad razvija kroz eksperiment, u dodiru znanosti i umjetnosti, gdje forma postupno proizlazi iz samog procesa istraživanja.
Ovaj susret postaje točka presjeka različitih svjetonazora, objedinjenih u nastojanju da obogate sam čin promatranja. Pažnja usmjerena prema materiji, njezinim mogućnostima i odnosima unutar prostora otvara drukčije perspektive za promišljanje i osjećanje stvarnosti, prepuštajući posjetitelju slobodu u otkrivanju skrivenih slojeva svakog rada.
Dora Lučić
